Mississippi-O'zbekiston: terrorizmga qarshi mashqlar 
Mississippi shtatida o'tgan kontrterrorizm mashqlarida O'zbekiston zobitlari ham qatnashdi. Jarayonni O'zbekiston Mudofaa vaziri Abdusalom Azizov boshliq delegatsiya kuzatdi.
O'zbekiston AQShning Mississippi shtati bilan yetti yildan beri harbiy hamkorlik qilib keladi. AQSh Mudofaa vazirligi yuritadigan maxsus dastur doirasida Markaziy Osiyoning har bir mamlakati biror shtat bilan shunday sherik. Maqsad, deydi rasmiylar, Amerika qurolli kuchlari va muayyan davlat harbiylari orasida aloqa bo'lishini, tajriba almashish va hamjihatlikni ta'minlash. Mississippi shtatida bir necha mamlakat harbiylari ishtirokida kontrterrorizm mashqlari o'tib, ularda O'zbekiston zobitlari ham qatnashdi. Jarayonni kuzatish uchun O'zbekiston Mudofaa vaziri Abdusalom Azizov boshliq delegatsiya keldi. Mehmonlar Florida shtatining Tampa shahrida ham bo'lib, Markaziy qo'mondonlik rasmiylari bilan uchrashadi. Vashingtonga tashrif rejada yo'q. O'zbekiston hukumati Mississippi gubernatori Fil Brayantni respublikaga taklif qilgan. Brayant shu bahor tashrif buyurishi mumkin. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.